Diari Oficial de la Generalitat Valenciana


Sumari del DOGV 3402, del 29-12-1998 (1998/10107)

ORDRE de 25 de novembre de 1998, de la Conselleria de Presidència, per la qual s'aprova classificar el lloc de Secretaria de l'Ajuntament de Pilar de la Horadada, en classe segona, i es crea i classifica el lloc d'Intervenció, en classe segona.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3402

Data del DOGV
:   29-12-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/10259


Data del document
:   25-11-1998

Organisme emissor
:   Conselleria de Presidència

Tipus de document
:   Ordre

ORDRE de 25 de novembre de 1998, de la Conselleria de Presidència, per la qual s'aprova classificar el lloc de Secretaria de l'Ajuntament de Pilar de la Horadada, en classe segona, i es crea i classifica el lloc d'Intervenció, en classe segona. [1998/Q10776]
  
L'Ajuntament de Pilar de la Horadada, en la sessió plenària de 13 de juliol de 1998, aprovà la proposta de classificació en classe segona del lloc de Secretaria, que en l'actualitat està classificat en classe tercera, i adjudicat definitivament al funcionari d'administració local amb habilitació de caràcter nacional, el senyor Juan Ramón Avilés Olmos.
  
D'acord amb l'article 14 del Reial Decret 1.174/1987, de 18 de setembre, en classificar-se la Secretaria en classe segona, procedeix crear el lloc de treball d'intervenció, que segons l'article 2.e del Reial Decret 1.732/1994, de 29 de juliol, també correspon classificar en classe segona, i queda la seua provisió reservada a funcionaris pertanyents a la subescala d'intervenció.
  
En l'expedient que ha sigut tramitat d'acord amb les prescripcions legals, consta acreditat que el municipi compte amb els requisits legals necessaris per a procedir a la seua classificació.
  
Per tant, i en ús de les competències atribuïdes en els articles 2.2.b; 4.2 i 15 del Decret 159/1997, de 29 d'abril, pel qual s'aprova el Reglament Regulador de les Competències de la Generalitat Valenciana relatives als funcionaris d'administració local amb habilitació de caràcter nacional.
  
ORDENE
  
Primer
  
Classificar el lloc de Secretaria de l'Ajuntament de Pilar de la Horadada en classe segona, i adscriure a aquest el senyor Juan Ramón Avilés Olmos, titular del lloc de Secretaria.
  
Segon
  
Crear i classificar el lloc d'Intervenció, en classe segona. Queda reservada la seua provisió a funcionaris pertanyents a la subescala d'Intervenció Tresoreria, categoria d'entrada.
  
Contra aquesta ordre que posa fi a la via administrativa, i amb la comunicació prèvia del conseller de Presidència, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la publicació en el Diari Oficial de la Generalitat Valenciana.
  
València, 25 de novembre de 1998
  
El conseller de Presidència,